Diari Oficial de la Generalitat Valenciana


Sumari del DOGV 9838, del 29-04-2024 (2024/3574)

RESOLUCIÓ de 19 d'abril de 2024, de la Presidència de la Generalitat, per la qual s'aprova la bandera del municipi d'Alfondeguilla (Castelló).
----------------------------------------------------------------------------------------------------------------------------------------------

### Dades del document

Número de DOGV
:   9838

Data del DOGV
:   29-04-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/3574


Data del document
:   19-04-2024

Organisme emissor
:   Presidència de la Generalitat

Tipus de document
:   Resolució

Descriptors 

:   * Presidència de la Generalitat

RESOLUCIÓ de 19 d'abril de 2024, de la Presidència de la Generalitat, per la qual s'aprova la bandera del municipi d'Alfondeguilla (Castelló). [2024/3574]  
El Ple de l'Ajuntament d'Alfondeguilla, en les sessions ordinàries, de 29 de setembre de 2021, 1 de juny de 2022, i 3 de maig de 2023, va adoptar, per majoria absoluta del nombre legal de membres de la corporació local, els acords d'aprovació de la bandera del municipi, de conformitat amb els informes del Consell Tècnic d'Heràldica i Vexil·lologia de 28 de gener de 2022 i de 2 de desembre de 2022.  
Consta el compliment del tràmit d'informació pública en el Diari Oficial de la Generalitat Valenciana, número 9416, de 31 d'agost de 2022, i en la seu electrònica de l'Ajuntament. Consta també, la correcció d'errades en el Diari Oficial de la Generalitat Valenciana número 9549, de 8 de març de 2023.  
L'única al·legació presentada va ser resolta per mitjà de l'acord del Ple de l'Ajuntament d'Alfondeguilla, de 3 de maig de 2023.   
El Consell Tècnic d'Heràldica i Vexil·lologia, en la sessió de 23 de gener de 2024, va dictaminar favorablement la proposta d'aprovació de la bandera municipal d'Alfondeguilla.  
El procediment s'ha tramitat d'acord amb el que establixen l'article 22 de la Llei 8/2010, de 23 de juny, de la Generalitat, de règim local de la Comunitat Valenciana, i els articles 17 i següents del Decret 72/2015, de 15 de maig, del Consell, pel qual es regulen els símbols, tractaments i honors de les entitats locals de la Comunitat Valenciana.  
  
Per això, i fent ús de les atribucions conferides per la legislació vigent, resolc:  
  
Aprovar la bandera del municipi d'Alfondeguilla (Castelló), que queda de la manera següent:  
  
Bandera de proporcions 2:3. Per meitat en alt, blau i blanc, al centre un castell groc amb homenatge, maçonat i aclarit de negre, sobre penyes del mateix color, amb una bandera blanca sobre la torre.  
  
  
Contra esta resolució, que posa fi a la via administrativa, de conformitat amb el que s'establix en l'article 114 de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar directament un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la notificació o la publicació d'esta resolució en el Diari Oficial de la Generalitat Valenciana, si és el cas, de conformitat amb el que es disposa en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, un recurs de reposició davant el mateix òrgan que ha dictat l'acte en el termini d'un mes a comptar des de l'endemà de la notificació o la publicació d'esta resolució en el Diari Oficial de la Generalitat Valenciana, si és el cas, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, sense que es puguen simultaniejar els dos recursos.  
  
En el cas que la persona interessada siga una administració pública, no és possible interposar un recurs en via administrativa, sense perjuí, si és el cas, de formular potestativament el requeriment previst en l'article 44 de la Llei 29/1998, de 13 de juliol, en el termini de dos mesos a comptar des de l'endemà de la notificació o publicació en el Diari Oficial de la Generalitat Valenciana.  
Tot això sense perjuí que les persones interessades puguen exercir qualsevol altra via que estimen oportuna.  
  
València, 19 d'abril de 2024. El secretari autonòmic de Presidència (p. d. R 08.11.2023; DOGV de 13.11.2023): Cayetano García Ramírez.